Diari Oficial de la Generalitat Valenciana


Sumari del DOGV 9816, del 26-03-2024 (2024/2534)

Extracte de la Resolució de 13 de març de 2024, del Vicerectorat d'Innovació i Transferència de la Universitat de València, per la qual es convoquen i s'aproven les bases reguladores dels premis ToxiCOIL dirigits a estudiants de grau i màster de la UV, de la Universitat de Cartagena (Colòmbia) i de la Universitat de Medicina i Farmàcia de Cluj-Napoca (Romania), del curs 2023-2024, amb el mecenatge de Santander Open Academy i en el marc del programa internacional d'innovació docent UVemprén Aprèn.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9816

Data del DOGV
:   26-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2534


Data del document
:   13-03-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 13 de març de 2024, del Vicerectorat d'Innovació i Transferència de la Universitat de València, per la qual es convoquen i s'aproven les bases reguladores dels premis ToxiCOIL dirigits a estudiants de grau i màster de la UV, de la Universitat de Cartagena (Colòmbia) i de la Universitat de Medicina i Farmàcia de Cluj-Napoca (Romania), del curs 2023-2024, amb el mecenatge de Santander Open Academy i en el marc del programa internacional d'innovació docent UVemprén Aprèn. [2024/2534]  
  
BDNS (identif.): 750552  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/750552)  
  
Primer. Beneficiaris  
Estudiants de grau i màster de la Universitat de València, de la Universidad de Cartagena (Colòmbia) i de la Universitat de Medicina i Farmàcia de Cluj-Napoca (Romania) matriculats en el curs acadèmic 2023-2024.  
  
Segon. Objecte  
El Vicerectorat d'Innovació i Transferència convoca trenta places per a participar en el programa formatiu i optar als premis de la primera edició del programa ToxiCOIL dirigit a estudiants de grau i màster de tres institucions (Universitat de València, Universitat de Cartagena (Colòmbia) i Universitat de Medicina i Farmàcia de Cluj-Napoca (Romania) amb els objectius de desenvolupar competències interculturals, de treball en equips internacionals, millorar les habilitats tecnològiques d'aprenentatge, brindar l'oportunitat a l'alumnat participant en aquest concurs d'adquirir formació internacional en toxicologia per a generar reptes que puguen tindre una eixida empresarial o de negoci, que siguen innovadors i permeten projectar solucions de seguretat alimentària des de la toxicologia i les ciències de la salut, adquirir noves experiències i establir contactes mitjançant la seua participació en activitats formatives específiques en competències emprenedores.  
  
Tercer. Bases reguladores  
La convocatòria està publicada en l'URL:   
https://links.uv.es/uvempren/toxicoil/val  
  
Quarta. Quantia  
Aquesta convocatòria consisteix en la concessió de:  
Trenta places per a participar en les activitats formatives específiques que permeten a l'alumnat generar i dissenyar un repte i/o una idea de negoci innovadora basada en una projecció de seguretat alimentària i salut des de toxicologia i d'estratègies de revaloració de subproductes, inclosos en els ODS de l'Agenda 2030.  
Fins a un màxim de 600 € en xecs regal, per a repartir entre tots els equips participants els projectes dels quals siguen qualificats com a aptes, com a suport a la presentació dels seus projectes per a gastar en la tenda de la Universitat de València.  
Dos premis accèssit de 350 €, i un primer premi de 700 € per als projectes més destacats.  
La Universitat de València aportarà, per al finançament d'aquest programa 2000 € amb càrrec al capítol IV de la classificació econòmica de la despesa, orgànica 3455399748 i específica 69165704 del pressupost per a l'exercici 2024 de la Universitat de València destinats a sufragar els premis ToxiCOIL previstos en aquesta convocatòria.  
  
Cinquè. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el 26 de març de 2024.  
  
València, 13 de març de 2024. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.